12. ฐานะการเงินและผลการดำเนินงาน

สรุปรายงานคณะกรรมการตรวจสอบ

คณะกรรมการตรวจสอบมีความเห็นว่า งบการเงินของบริษัทฯ
ได้จัดทำขึ้นตามหลักการบัญชีที่รับรองทั่วไปมีการปฎิบัติตามกฎหมายว่าด้วยหลักทัพย์และตลาดหลักทรัพย์
และกฎหมายอื่นที่เกี่ยวข้องกับธุรกิจของบริษัทฯ
การเปิดเผยข้อมูลในรายงานทางการเงินมีความครบถ้วน ถูกต้อง เชื่อถือได้
ระบบการควบคุมภายในของบริษัทฯ มีประสิทธิภาพเพียง
การปฎิบัติงานโดยทั่วไปมีขั้นตอนและหลักเกณฑ์ที่เหมาะสมไม่มีข้อบกพร่องที่เป็นสาระสำคัญ

สรุปรายงานความรับผิดชอบของคณะกรรมการต่อรายงานทางการเงิน

คณะกรรมการบริษัทฯ มีความเห็นว่าระบบการควบคุมภายในของบริษัทฯ
โดยรวมอยู่ในระดับที่น่าพอใจและสามารถสร้างความเชื่อมั่นอย่างมีเหตุผลได้ว่า
งบการเงินของบริษัท ผลิตไฟฟ้าราชบุรีโฮลดิ้ง จำกัด (มหาชน) และงบการเงินรวมของบริษัท
ผลิตไฟฟ้าราชบุรีโฮลดิ้ง จำกัด (มหาชน) และบริษัทย่อย ประจำปีสิ้นสุดวันที่ 31 ธันวาคม 2545
มีความเชื่อถือได้
โดยถือปฎิบัติตามมาตราการบัญชีที่รับรองทั่วไปและปฎิบัติถูกต้องตามกฎหมายและกฎระเบียบที่เกี่ยวข้อง

สรุปรายงานการสอบบัญชี

บริษัท สำนักงาน เอสจีวี-ณ ถลาง จำกัด ซึ่งเป็นผู้สอบบัญชีของบริษัทฯ
และบริษัทย่อยได้ตรวจสอบและลงนามรับรองงบการเงินและงบการเงินรวมซึ่งแสดงฐานะการเงิน ณ
วันที่ 31 ธันวาคม 2545 และผลการดำเนินงานและกระแสเงินสดสำหรับปีสิ้นสุดวันเดียวกันของ
บริษัท ผลิตไฟฟ้าราชบุรีโฮลดิ้ง จำกัด (มหาชน) และของบริษัท ผลิตไฟฟ้าราชบุรีโฮลดิ้ง จำกัด
(มหาชน) และบริษัทย่อย โดยถูกต้องตามที่ควรในสาระสำคัญตามหลักการบัญชีที่รับรองทั่วไป

  12.1 งบการเงินของบริษัทฯ และบริษัทย่อย

[]

[]

[]

[]

[]

[]

[]

[]

3.  รายงานวิเคราะห์ผลการดำเนินงาน

12.3.1) ผลการปฏิบัติตามแผนการดำเนินธุรกิจ

ผลการดำเนินงานปี 2545 ของบริษัท ผลิตไฟฟ้าราชบุรีโฮลดิ้ง จำกัด (มหาชน) และบริษัทย่อย
(บริษัท ผลิตไฟฟ้าราชบุรี และบริษัทราชบุรีพลังงาน จำกัด) นับว่าอยู่ในระดับที่น่าพอใจ โดยบริษัท
ผลิตไฟฟ้าราชบุรี ซึ่งเป็นบริษัทย่อยหลักได้รับโอนโรงไฟฟ้าพลังความร้อนร่วมราชบุรี ชุดที่ 1 และ 2
กำลังการผลิตชุดละ 725 เมกะวัตต์ จากการไฟฟ้าฝ่ายผลิตแห่งประเทศไทย (กฟผ.) เมื่อวันที่ 18
เมษายน 2545 และรับโอนโรงไฟฟ้าพลังความร้อนร่วมราชบุรี ชุดที่ 3 กำลังการผลิต 725
เมกะวัตต์ เมื่อวันที่ 1 พฤศจิกายน 2545 เป็นผลให้บริษัท ผลิตไฟฟ้าราชบุรี
เป็นบริษัทผลิตไฟฟ้าเอกชนที่ใหญ่ที่สุดในประเทศไทยมีกำลังการผลิตรวมทั้งสิ้น 3,645 เมกะวัตต์
หรือคิดเป็นร้อยละ 14 ของกำลังการผลิตติดตั้งทั้งประเทศ

นอกจากนี้บริษัทฯและบริษัทย่อยได้พยายามหาแนวทางในการลดต้นทุนทางการเงินเพื่อเสริมสร้างฐานะทางการเงินของบริษัทฯให้แข็งแกร่างขึ้น
โดย บริษัท ผลิตไฟฟ้าราชบุรี (บริษัทย่อย)
ได้ประสบความสำเร็จในการเจรจาปรับลดอัตราดอกเบี้ยเงินกู้
โดยเจ้าหนี้เงินกู้ได้ปรับลดอัตราดอกเบี้ย จากอัตรา MLR เป็น MLR – 1.50 % ในช่วงระยะเวลา
3 ปีแรกระหว่างวันที่ 1 กรกฎาคม 2545 ถึง 30 มิถุนายน 2548 และอัตราดอกเบี้ย MLR –
1.125 % ในระหว่างวันที่ 1 กรกฎาคม 2548 ถึง 30 มิถุนายน 2551 และคงอัตราดอกเบี้ย MLR
ตามสัญญาเงินกู้เดิมตั้งแต่วันที่ 1 กรกฎาคม 2551 จนสิ้นสุดอายุสัญญาเงินกู้ เป็นผลให้ในปี 2545
บริษัท ผลิตไฟฟ้าราชบุรี สามารถประหยัดดอกเบี้ยเงินกู้ในช่วง 6 เดือนหลังได้เป็นจำนวน 287
ล้านบาท

12.3.2) ผลการดำเนินงาน

1) ภาพรวมของผลการดำเนินงาน

ผลการดำเนินงานในปี 2545 มีกำไรสุทธิ จำนวน 4,728.940 ล้านบาท
คิดเป็นกำไรสุทธิต่อหุ้นเท่ากับ 3.26 บาท เมื่อเปรียบเทียบกับผลการดำเนินงานงวดเดียวกันของปี
2544 ที่มีกำไรสุทธิ จำนวน 3,059.540 ล้านบาท ปรากฏว่ากำไรสุทธิเพิ่มขึ้นจำนวน 1,669.400
ล้านบาท หรือเพิ่มขึ้นคิดเป็นร้อยละ 54.56 โดยมีรายได้รวมทั้งสิ้น 28,154.862 ล้านบาท
เพิ่มขึ้นจากปีก่อนเป็นจำนวน 10,240.561 ล้านบาท หรือเพิ่มขึ้นร้อยละ 57.16
ต้นทุนและค่าใช้จ่ายในปี 2545 จำนวนรวมทั้งสิ้น 23,425.922 ล้านบาท เพิ่มขึ้นจากปีก่อน
8,571.161 ล้านบาท หรือเพิ่มขึ้นคิดเป็นร้อยละ 57.70 สาเหตุหลักเนื่องจาก บริษัท
ผลิตไฟฟ้าราชบุรี ซึ่งเป็นบริษัทย่อยหลักได้รับโอนโรงไฟฟ้าพลังความร้อนร่วมราชบุรี ชุดที่ 1-3
จากการไฟฟ้าฝ่ายผลิตแห่งประเทศไทย (กฟผ.) ที่เรียบร้อยแล้ว
โดยได้รับโอนโรงไฟฟ้าพลังความร้อนร่วมราชบุรี ชุดที่ 1 และ 2 จาก กฟผ. เมื่อวันที่ 18
เมษายน 2545 และได้รับโอนโรงไฟฟ้าพลังความร้อนร่วมราชบุรี ชุดที่ 3 เมื่อวันที่ 1 พฤศจิกายน
2545 ทำให้ในปีนี้มีการเดินเครื่องผลิตไฟฟ้าเพิ่มขึ้น

2) การวิเคราะห์รายได้

ผลการดำเนินงานในปี 2545 ของบริษัทฯ และบริษัทย่อย มีรายได้รวมทั้งสิ้น 28,155 ล้านบาท
เพิ่มขึ้นจากปี 2544 (17,914 ล้านบาท) เป็นจำนวน 10,241 ล้านบาท หรือคิดเป็นร้อยละ
57.16 โดยมีสาเหตุหลัก ดังนี้

2.1) รายได้ค่าขายไฟฟ้าสุทธิ จำนวน 27,493.217 ล้านบาท เพิ่มขึ้นจากปี 2544
(17,422.697 ล้านบาท) เป็นจำนวน 10,070.520 ล้านบาท หรือคิดเป็นร้อยละ 57.80
เนื่องจาก ในปี 2545 บริษัท ผลิตไฟฟ้าราชบุรี ได้รับโอนโรงไฟฟ้าพลังความร้อนร่วมราชบุรี ชุดที่
1 - 3 จาก กฟผ. เรียบร้อยแล้ว โดยมีปริมาณพลังงานไฟฟ้าที่จำหน่ายในปี 2545 เป็นจำนวน
13,802.777 ล้านกิโลวัตต์-ชั่วโมง ซึ่งเพิ่มขึ้นจากปี 2544 (7,337.304 ล้านกิโลวัตต์-ชั่วโมง)
เป็นจำนวน 6,465.473 ล้านกิโลวัตต์-ชั่วโมง เนื่องจาก ปี 2544
มีการเดินเครื่องเฉพาะโรงไฟฟ้าพลังความร้อนราชบุรี เครื่องที่ 1 และเครื่องที่ 2 เท่านั้น

2.2) ดอกเบี้ยรับ จำนวน 174.689 ล้านบาท เพิ่มขึ้นจากปีก่อนเป็นจำนวน 47.579 ล้านบาท
หรือเพิ่มขึ้นร้อยละ 37.43 เนื่องจากในปี 2545 บริษัทฯ
และบริษัทย่อยมีเงินนำไปลงทุนในตราสารทางการเงินและเงินฝากธนาคารมากขึ้น

2.3) เงินชดเชยจากการส่งมอบโรงไฟฟ้าล่าช้าที่ได้รับจาก กฟผ. ในปี 2545 จำนวน 322.302
ล้านบาท ต่ำกว่าปี 2544 (353.720 ล้านบาท) เป็นจำนวน 31.418 ล้านบาท เนื่องจาก ในปี
2544 บริษัท ผลิตไฟฟ้าราชบุรี ได้รับเงินชดเชยจากการส่งมอบโรงไฟฟ้าพลังความร้อนร่วมราชบุรี
ชุดที่ 1-2 ล่าช้าเป็นเวลา 4 เดือน อัตราค่าปรับเดือนละ 88.430 ล้านบาท ในขณะที่ปี 2545
ได้รับเงินชดเชยจากการส่งมอบโรงไฟฟ้าพลังความร้อนร่วมราชบุรี ชุดที่ 1-2 ล่าช้าเป็นเวลา 3
เดือน 18 วัน (1 มกราคม 2545-18 เมษายน 2545)
และได้รับเงินชดเชยจากการส่งมอบโรงไฟฟ้าพลังความร้อนร่วมราชบุรี ชุดที่ 3 ล่าช้าเป็นเวลา 6
เดือน อัตราค่าปรับเดือนละ 0.659 ล้านบาท

2.4) เงินชดเชยจากการปรับปรุงระบบเผาไหม้โรงไฟฟ้า ในปี 2545 จำนวน 132.110 ล้านบาท
เมื่อวันที่ 29 สิงหาคม 2545 และวันที่ 30 กันยายน 2545 บริษัท ผลิตไฟฟ้าราชบุรี
ได้ทำบันทึกข้อตกลงการปรับปรุงระบบเผาไหม้โรงไฟฟ้าราชบุรี กับ กฟผ และบริษัท ปตท. จำกัด
(มหาชน)
เพื่อดำเนินการปรับปรุงระบบเผาไหม้โรงไฟฟ้าราชบุรีให้สามารถรับก๊าซธรรมชาติที่มีค่าความร้อน
803-858 บีทียูต่อลูกบาศก์ฟุต ซึ่งแตกต่างไปจากที่กำหนดในสัญญาซื้อขายก๊าซธรรมชาติ (730 –
800 บีทียูต่อลูกบาศก์ฟุต) ฉบับวันที่ 27 ตุลาคม 2543 โดยบริษัทจะได้รับค่าชดเชยสำหรับค่าสึกหรอ
ค่าเสียหายของอุปกรณ์ ค่าเชื้อเพลิงและอื่นๆ

2.5) รายได้อื่นๆ ในปี 2545 จำนวน 32.544 ล้านบาทสูงกว่าปี 2544 (10.774 ล้านบาท)
เป็นจำนวน 21.770 ล้านบาท เนื่องจากบริษัทฯ มีกำไรจากการอัตราแลกเปลี่ยนที่เกิดขึ้นจริง
จำนวน 27.215ล้านบาท

1.  การวิเคราะห์ต้นทุนและค่าใช้จ่าย

ต้นทุนและค่าใช้จ่ายในปี 2545 จำนวนรวมทั้งสิ้น 23,425.922 ล้านบาท เพิ่มขึ้นจากปี 2544
(14,854.761 ล้านบาท) เป็นจำนวน 8,571.161 ล้านบาท หรือเพิ่มขึ้นร้อยละ 57.70
เนื่องจากสาเหตุดังต่อไปนี้

3.1) ต้นทุนขาย ปี 2545 จำนวน 20,833.211 ล้านบาท สูงกว่าต้นทุนขายปี 2544 เป็นจำนวน
8,030.342 ล้านบาท หรือคิดเป็นร้อยละ 62.72 สาเหตุหลักเนื่องจาก ในปี 2545
บริษัทย่อยได้รับโอนโรงไฟฟ้าพลังความร้อนร่วมราชบุรี ชุดที่ 1 - 3
จากการไฟฟ้าฝ่ายผลิตแห่งประเทศไทย ซึ่งเป็นผลให้มีการเดินเครื่องผลิตไฟฟ้าเพิ่มขึ้น

3.2) ค่าใช้จ่ายในการขายและบริหารปี 2545 จำนวน 400.187 ล้านบาท สูงกว่าปี 2544
เป็นจำนวน 41.455 ล้านบาท หรือคิดเป็นร้อยละ 11.56 สาเหตุหลักเนื่องจาก ในปี 2545
มีค่าใช้จ่ายที่ปรึกษาทางการเงินและกฏหมายเกี่ยวกับการแก้ไขสัญญาเงินกู้เพื่อปรับลดอัตราดอกเบี้ย

3.3) ดอกเบี้ยจ่าย ในปี 2545 จำนวน 1,966.882 ล้านบาท สูงกว่าปี 2544 (1,386.276
ล้านบาท) เป็นจำนวน 580.606 ล้านบาท หรือร้อยละ 41.88 เนื่องจากในปี 2545 บริษัท
ผลิตไฟฟ้าราชบุรี มีการเบิกเงินกู้ระยะยาวเพื่อซื้อโรงไฟฟ้าพลังความร้อนร่วมราชบุรี ชุดที่ 1-2
ในวันที่ 18 เมษายน 2545 จำนวน 18,715ล้านบาท และสำหรับชุดที่ 3 ในวันที่ 1 พฤศจิกายน
2545 จำนวน 5,247 ล้านบาท
เนื่องจากได้มีการแก้ไขสัญญาเงินกู้เพื่อปรับลดอัตราดอกเบี้ยจากอัตรา MLR เป็น MLR –1.5 %
ระหว่าง 1 กรกฎาคม 2545-30 มิถุนายน 2548 เป็นผลให้บริษัท ผลิตไฟฟ้าราชบุรี
สามารถประหยัดค่าดอกเบี้ยในปี 2545 ได้เป็นจำนวน 287 ล้านบาท โดยอัตราดอกเบี้ยเฉลี่ยของปี
2545 เท่ากับ 6.33 % ต่ำกว่าอัตราดอกเบี้ยเฉลี่ยของปี 2544 ซึ่งเท่ากับ 7.51%

2.  อัตราผลตอบแทนต่อผู้ถือหุ้น

คณะกรรมการบริษัทฯ ในคราวประชุมครั้งที่ 2/2546 วันที่ 27 กุมภาพันธ์ 2546
ได้มีมติเห็นชอบให้นำเสนอต่อที่ประชุมสามัญผู้ถือหุ้นประจำปี 2545 ในวันที่ 11 เมษายน 2546
ให้พิจารณาจ่ายเงินปันผลให้แก่ผู้ถือหุ้นในอัตราหุ้นละ 1.50 บาท
โดยเป็นเงินปันผลที่จ่ายจากกำไรของกิจการที่ต้องเสียภาษีเงินได้นิติบุคคลในอัตราร้อยละ 30
เป็นจำนวนหุ้นละ 0.15 บาท
และจ่ายจากกำไรเฉพาะส่วนที่ได้รับยกเว้นไม่ต้องนำมารวมคำนวณภาษีเงินได้นิติบุคคล จำนวนหุ้นละ
1.35 บาท รวมเป็นเงินปันผลจ่ายทั้งสิ้น 2,175 ล้านบาท หรือคิดเป็นร้อยละ 45.99
ของกำไรสุทธิ

12.3.3 รายงานวิเคราะห์ฐานะการเงิน

  1) การวิเคราะห์สินทรัพย์

ณ วันที่ 31 ธันวาคม 2545 บริษัทฯ และบริษัทย่อยมีสินทรัพย์รวม จำนวน 67,784.038 ล้านบาท
เทียบกับปีก่อนเพิ่มขึ้นเป็นจำนวน 27,934.158 ล้านบาท คิดเป็นร้อยละ 70.10 เนื่องจาก

1.1) เงินสดและรายการเทียบเท่าเงินสด จำนวน 95.342 ล้านบาท ลดลงจากปีก่อนจำนวน
159.369 ล้านบาท หรือร้อยละ 62.57 เพราะมีการนำไปลงทุนในตราสารทางการเงินมากขึ้น

1.2) เงินลงทุนระยะสั้นในเงินฝากประจำ ในตั๋วสัญญาใช้เงิน ตั๋วแลกเงิน จำนวน 3,789.277
ล้านบาท โดยส่วนหนึ่งเป็นเงินลงทุนระยะสั้นที่ใช้เป็นหลักทรัพย์ค้ำประกันตามเงื่อนไขสัญญาเงินกู้เป็น
จำนวน 3,210.175 ล้านบาท

1.3) ลูกหนี้การค้า จำนวน 6,451.600 ล้านบาท เพิ่มขึ้นจากปีก่อนเป็นจำนวน 3,634.595
ล้านบาท หรือเพิ่มขึ้น 1.3 เท่า เนื่องจากบริษัท ผลิตไฟฟ้าราชบุรี (บริษัทย่อย)
มีรายได้ค่าขายไฟฟ้าจากโรงไฟฟ้าพลังความร้อนร่วมราชบุรี ชุดที่ 1 - 3 เพิ่มขึ้น

ซึ่งบริษัทฯ มีเกณฑ์ในการประมาณตั้งค่าเผื่อหนี้สงสัยจะสูญดังนี้

-   ในอัตราร้อยละ 100 ของลูกหนี้รายตัว ซึ่งคาดว่าจะเรียกชำระไม่ได้ทั้งหมด

-   ในอัตราร้อยละที่ต่างกันออกไปโดยประเมินจากคุณภาพของลูกหนี้สงสัยจะสูญ
    ทั้งนี้ต้องคาดคะเนจากประสบการณ์ในการเก็บหนี้และพิจารณาฐานะปัจจุบันของลูกหนี้ประกอบกัน

จากประสบการณ์ในการเรียกเก็บหนี้ และการวิเคราะห์ฐานะปัจจุบันของลูกหนี้ บริษัทฯและบริษัทย่อย
คาดว่าจะเก็บหนี้ได้ทั้งหมด ดังนั้นจึงไม่ได้ตั้งค่าเผื่อหนี้สงสัยจะสูญ

1.4) วัสดุคงเหลือ จำนวน 1,370.962 ล้านบาท เพิ่มขึ้นจากปีก่อนเป็นจำนวน 577.100
ล้านบาท หรือคิดเป็นร้อยละ 72.70 เนื่องจาก ในปี 2545
มีวัสดุอุปกรณ์อะไหล่ของโรงไฟฟ้าพลังความร้อนร่วมราชบุรี ชุดที่ 1-3

1.5) เงินลงทุนระยะยาวที่ใช้เป็นหลักทรัพย์ค้ำประกัน จำนวน 1,548.144 ล้านบาท
เพิ่มขึ้นจากปีก่อนเป็นจำนวน 1,424.954 ล้านบาท หรือเพิ่มขึ้น 11.6 เท่า ประกอบด้วย

-   ตั๋วสัญญาใช้เงิน เพิ่มขึ้นจากปีก่อนจำนวน 531.817 ล้านบาท

-   ตั๋วแลกเงินสุทธิ จำนวน 672.500 ล้านบาท เพิ่มขึ้นจากปีก่อนเป็นจำนวน 628.535 ล้านบาท

-   หุ้นกู้ที่ถือไว้จนครบกำหนด จำนวน 343.846 ล้านบาท เพิ่มขึ้นจากปีก่อนเป็นจำนวน 264.602
    ล้านบาท

1.6) ที่ดิน อาคาร และอุปกรณ์-สุทธิ จำนวน 53,279.115 ล้านบาท เพิ่มขึ้นจากปีก่อนจำนวน
25,228.500 ล้านบาท หรือคิดเป็นร้อยละ 89.94 เนื่องจากบริษัท ผลิตไฟฟ้าราชบุรี (บริษัทย่อย)
ได้รับโอนโรงไฟฟ้าพลังความร้อนร่วมราชบุรีชุดที่ 1 - 3 จาก กฟผ.

อัตราส่วนสภาพคล่องของปี 2545 เท่ากับ 1.82 เท่า ต่ำกว่าปี 2544 ซึ่งเท่ากับ 3.46 เท่า
สาเหตุหลักเนื่องจากในปี 2545 หนี้สินระยะยาวที่ถึงกำหนดชำระในหนึ่งปี
ซึ่งถือเป็นหนี้สินหมุนเวียนเพิ่มขึ้นจากปีก่อนเป็นจำนวน 1,473.346 ล้านบาท ตามที่ได้ชี้แจงไว้ในข้อ
2.1 และ 2.2 หน้า 79

  2) การวิเคราะห์หนี้สิน

ณ วันที่ 31 ธันวาคม 2545 บริษัทฯและบริษัทย่อย มีหนี้สินรวมทั้งสิ้น 45,209.889 ล้านบาท
เพิ่มขึ้นจากปีก่อนเป็นจำนวน 24,655.218 ล้านบาท หรือเพิ่มขึ้น 1.2 เท่า สาเหตุหลักเนื่องจาก
บริษัท ผลิตไฟฟ้าราชบุรี ได้เบิกเงินกู้ระยะยาวทั้งหมดจำนวน 23,962.506 ล้านบาท
เพื่อซื้อโรงไฟฟ้าพลังความร้อนร่วมราชบุรี ชุดที่ 1-3

หนี้สินรวมของบริษัทฯและบริษัทย่อย ประกอบด้วย

2.1) หนี้สินหมุนเวียน จำนวน 6,555.728 ล้านบาท เพิ่มขึ้นจากปีก่อน 3,499.591 ล้านบาท
หรือเพิ่มขึ้น 1.1 เท่า เท่า เนื่องจาก เจ้าหนี้การค้าเพิ่มขึ้น จำนวน 2,197.522 ล้านบาท
ซึ่งเป็นผลจากการใช้ก๊าซธรรมชาติเพิ่มขึ้นสำหรับโรงไฟฟ้าพลังความร้อนร่วมราชบุรี ชุดที่ 1-3
ที่ได้รับโอนจากกฟผ.ในระหว่างปี 2545 นอกจากนี้
หนี้สินที่ครบกำหนดชำระในหนึ่งปีเพิ่มขึ้นจากปีก่อน เป็นจำนวน 1,473.346 ล้านบาท

2.2) หนี้สินไม่หมุนเวียน ซึ่งประกอบด้วย เงินกู้ยืมระยะยาวและอื่น ๆ จำนวน 38,654.161
ล้านบาท เพิ่มขึ้นจากปีก่อนเป็นจำนวน 21,155.627 ล้านบาท หรือคิดเป็น 1.2 เท่า เนื่องจาก
บริษัท ผลิตไฟฟ้าราชบุรี เบิกเงินกู้ระยะยาวเพื่อซื้อโรงไฟฟ้าพลังความร้อนร่วมราชบุรี ชุดที่ 1-3
จำนวน 23,962.506 ล้านบาท แต่ในระหว่างปีได้มีการชำระคืนเงินต้นเงินกู้ จำนวน 1,331.447
ล้านบาท นอกจากนี้ เงินกู้ระยะยาวส่วนที่ครบกำหนดชำระในหนึ่งปี ซึ่งถือเป็นหนี้สินหมุนเวียน
เพิ่มขึ้นจากปีก่อนเป็นจำนวน 1,473.346 ล้านบาท

สำหรับเงินกู้ยืมระยะยาว 38,651.692 ล้านบาท รายละเอียดตามหมายเหตุประกอบงบการเงิน
ข้อ 13 ซึ่งหลักทรัพย์ที่ใช้ค้ำประกันเงินกู้ยืมระยะยาวดังกล่าวได้แก่

-   ที่ดิน โรงไฟฟ้า อาคารและสิ่งปลูกสร้างทั้งหมดของบริษัท ผลิตไฟฟ้าราชบุรี
    ซึ่งมีมูลค่าตามบัญชีสุทธิ ณ วันที่ 31 ธันวาคม 2545 เป็นจำนวน 52,705.553 ล้านบาท

-   เงินฝากในธนาคารจำนวนเงินรวม 85.601 ล้านบาท

-   เงินลงทุนระยะสั้นในตั๋วสัญญาใช้เงินจำนวนเงินรวม 1,503.515 ล้านบาท

-   เงินลงทุนระยะสั้นในตั๋วแลกเงินจำนวนเงินรวม 1,706.660 ล้านบาท

-   เงินลงทุนระยะยาวในตั๋วสัญญาใช้เงินจำนวนเงินรวม 531.817 ล้านบาท

-   เงินลงทุนระยะยาวในตั๋วแลกเงินจำนวนเงินรวม 672.481 ล้านบาท

-   เงินลงทุนระยะยาวในหุ้นกู้จำนวนเงินรวม 343.846 ล้านบาท

อัตราส่วนหนี้สินต่อส่วนของผู้ถือหุ้นของบริษัทฯ เท่ากับ 2 .00 เท่า สูงกว่าปี 2544 ซึ่ง เท่ากับ
1.07 เท่า ในขณะที่อัตราส่วนหนี้สินต่อส่วนของผู้ถือหุ้นในปี 2545 ของกิจการไฟฟ้าอื่น เช่นบริษัท
ผลิตไฟฟ้า จำกัด (มหาชน) เท่ากับ 2.21
นอกจากนี้อัตราส่วนความสามารถในการชำระคืนเงินต้นและ ดอกเบี้ยในปี 2545 ของบริษัทฯ
เท่ากับ 2.60 ต่ำกว่าปี 2544 ซึ่งเท่ากับ 3.55 เท่า

สาเหตุสำคัญที่ทำให้อัตราส่วนทางการเงินของปี 2545 ข้างต้นเปลี่ยนแปลงจากปี 2544
ค่อนข้างมาก เนื่องจากในปี 2545 บริษัท ผลิตไฟฟ้าราชบุรี ได้เบิกเงินกู้ระยะยาวจำนวน 23,963
ล้านบาท เพื่อซื้อโรงไฟฟ้าพลังความร้อนร่วมราชบุรี ชุดที่ 1-3 จาก กฟผ.
เป็นผลให้หนี้สินระยะยาวและดอกเบี้ยจ่ายของปี 2545 สูงกว่าปี 2544 มาก
ทั้งนี้การเบิกเงินกู้เพื่อซื้อโรงไฟฟ้าดังกล่าว เป็นผลให้โครงสร้างเงินทุนของบริษัทฯ ซึ่งประกอบด้วย
หนื้สินต่อทุนมีสัดส่วนประมาณ 70 ต่อ 30 ซื่งเป็นอัตราส่วนที่ยอมรับได้

  3) การวิเคราะห์ส่วนของผู้ถือหุ้น

ณ วันที่ 31 ธันวาคม 2545 บริษัทฯ และบริษัทย่อยมีส่วนของผู้ถือหุ้น จำนวน 22,574.149
ล้านบาท เพิ่มขึ้นจากปีก่อนเป็นจำนวน 3,278.940 ล้านบาท หรือร้อยละ 16.99
เนื่องจากกำไรจากการดำเนินงานของบริษัทฯ และบริษัทย่อยในปี 2545 จำนวน 4,728.940
ล้านบาทและจ่ายเงินปันผลหุ้นละ 1 บาท เป็นจำนวน 1,450 ล้านบาท

บริษัทฯ มีทุนจดทะเบียนและหุ้นที่ออกและเรียกชำระแล้ว จำนวน 14,500 ล้านบาท
มีส่วนเกินมูลค่าหุ้น จำนวน 1,531.778 ล้านบาท สำรองตามกฎหมาย จำนวน 399.619 ล้านบาท
กำไรสะสมที่ยังไม่ได้จัดสรร จำนวน 6,142.752 ล้านบาท

4.  รายงานวิเคราะห์กระแสเงินสด

งบกระแสเงินสดแสดงกระแสเงินสดที่เปลี่ยนแปลงจากกิจกรรมดำเนินงาน
กิจกรรมลงทุนและกิจกรรมจัดหาเงิน ณ วันสิ้นงวดบัญชี
และแสดงเงินสดและรายการเทียบเท่าคงเหลือปลายปี ณ วันที่ 31 ธันวาคม 2545 เป็นจำนวน
95.342 ล้านบาท ลดลงจากปีก่อนเป็นจำนวน 159.369 ล้านบาท ซึ่งมีรายละเอียดดังนี้

1) กระแสเงินสดสุทธิที่ได้รับจากกิจกรรมดำเนินงาน จำนวน 4,479.284 ล้านบาท
เพิ่มขึ้นจากปีก่อนเป็นจำนวน 143.581 ล้านบาท หรือคิดเป็นร้อยละ 3.31 เนื่องจาก ลูกหนี้การค้า
และวัสดุคงเหลือเพิ่มขึ้น

2) กระแสเงินสดสุทธิที่ใช้ไปในกิจกรรมลงทุน จำนวน 25,820.167 ล้านบาท
เพิ่มขึ้นจากปีก่อนเป็นจำนวน 21,395.324 ล้านบาท หรือเพิ่มขึ้น 4.8 เท่า เนื่องจากในปี 2545
มีการซื้อโรงไฟฟ้าพลังความร้อนร่วมราชบุรี ชุดที่ 1- 3 จาก กฟผ.

3) กระแสเงินสดสุทธิที่ได้รับจากกิจกรรมจัดหาเงิน จำนวน 21,181.514 ล้านบาท
เพิ่มขึ้นจากปีก่อนเป็นจำนวน 21,409.601 ล้านบาท หรือคิดเป็น 93.9 เท่า เนื่องจากในปี 2545
มีกระแสเงินสดเข้ามาจากการกู้ยืมระยะยาวเพื่อซื้อโรงไฟฟ้าพลังความร้อนร่วมราชบุรี ชุดที่ 1-3
เป็นจำนวน 23,962.506 ล้านบาท และมีการจ่ายคืนเงินกู้ยืมระยะยาว จำนวน 1,331.447
ล้านบาท

โดยสรุปแล้วถึงแม้ปีใน 2545 จะมีกระแสเงินสดใช้ไปสุทธิ จำนวน 159.369 ล้านบาท
แต่มีเงินสดคงเหลือต้นงวดยกมาจำนวน 254.711 ล้านบาท จึงทำให้ ณ สิ้นปี 2545 บริษัทฯ
และบริษัทย่อยมีกระแสเงินสดสุทธิรวม 95.342 ล้านบาท

5.  ปัจจัยและอิทธิพลหลักที่อาจมีผลต่อการดำเนินงานหรือฐานะการเงินในอนาคต

การดำเนินธุรกิจของบริษัทฯ เป็นการลงทุนในบริษัทย่อย คือ บริษัท ผลิตไฟฟ้าราชบุรี และบริษัท
ราชบุรีพลังงาน

ปัจจุบัน บริษัท ผลิตไฟฟ้าราชบุรี เป็นเจ้าของโรงไฟฟ้าพลังความร้อน เครื่องที่ 1 และเครื่องที่ 2
และโรงไฟฟ้าพลังความร้อนร่วมราชบุรี ชุดที่ 1 ถึง 3 ความเสี่ยงของบริษัทฯ
จะเกิดจากการดำเนินธุรกิจของบริษัทย่อย แต่เนื่องจากว่าบริษัท ผลิตไฟฟ้าราชบุรี (บริษัทย่อย)
มีสัญญาซื้อขายไฟฟ้า 25 ปี กับ กฟผ. โดยสัญญาดังกล่าว
ค่าความพร้อมจ่ายพลังไฟฟ้าและค่าพลังงานไฟฟ้าที่บริษัท ผลิตไฟฟ้าราชบุรี
ได้รับจะครอบคลุมปัจจัยความเสี่ยงไว้ทุกด้านแล้ว ดังนั้น โดยรวมแล้วบริษัทฯ จะมีความเสี่ยงต่ำ

สำหรับบริษัท ราชบุรีพลังงาน
ซึ่งจัดตั้งขึ้นเพื่อเป็นกลไกในการขยายธุรกิจเข้าสู่ธุรกิจผลิตไฟฟ้าขนาดเล็กและธุรกิจอื่น ๆ
ที่เกี่ยวข้อง ได้ร่วมกับ กฟผ. ดำเนินโครงการติดตั้งเครื่องกำเนิดไฟฟ้าพลังน้ำขนาดเล็กจำนวน 3
แห่งคือ เขื่อนป่าสักชลสิทธิ์ จังหวัดลพบุรี เขื่อนเจ้าพระยา จังหวัดชัยนาท และเขื่อนคลองท่าด่าน
จังหวัดนครนายก รวมกำลังผลิตติดตั้งประมาณ 28 เมกกะวัตต์ ซึ่งโครงการทั้ง 3 แห่ง
ได้รับความเห็นชอบในเบื้องต้น จากกองทุนเพื่อส่งเสริมการอนุรักษ์พลังงาน
สำนักนโยบายและแผนพลังงาน (สนพ.) และคาดว่าจะเริ่มดำเนินการก่อสร้างได้ในปี 2546
ทั้งนี้บริษัท
ราชบุรีพลังงานยังมีความเสี่ยงจากการก่อสร้างไม่แล้วเสร็จและต้นทุนโครงการที่อาจสูงขึ้น
ดังรายละเอียดที่ระบุไว้ในหน้า 11